d-yenna Yusef Nacib : « Assaɣen n udrum ttεawanen deg tifin n uxeddim, n tmezduɣt d leṣnaf nniḍen akk n uεiwen».18 Wwḍen leqbayel armi i d-slulen, di tmurt n Fransa, ayen i wumi semman « tajmaεt ». Tagi, tettḥawac-d idrimen i wakken ad mεawanen deg way-gar-asen aladɣa mi ara d-ttaznen lǧessat n wid yettmettaten deg yinig acku azal n umkan di tmesriffegt ɣlay mačči d kra, rrnu ɣer-s ameṣruf i d-yettezzin ɣef tlufa yecban tiyi mačči d ayen ara iqabel yal yiwen i yiman-is s sshala.19